Document ID: /roh_data/filtered/fineweb-2-filterrobots_roh.jsonl.gz/59080

El saja in uman da la natira, che chatta adina puspè recreaziun en quella. Sco directur da las Pendicularas Scuol Motta Naluns, porta Andri Poo er ina gronda responsabladad. Saja quai economicamain, ecologicamain ed er socialmain.
L'um sportiv da Sent passenta ses temp liber sche pussibel adina faschond sport en la natira. La colliaziun cun quella sa tira sco in fil cotschen tras la vita dal magister da skis patentà e guid da muntogna.
Andri Poo viva cun sia famiglia a Sent, nua ch'el è er creschì si. La patria saja adina stada l'Engiadina. Perquai ha el passentà durant il studi dad inschigner a Rapperswil mintga fin d'emna en patria.
Furmà ed influenzà la vita dal Sentiner da 49 onns haja surtut sia lavur da svilup en l'Ecuador.